Afternoon Call Action Notes – บล.โกลเบล็ก
Afternoon Call Action Notes - บล.โกลเบล็ก ประจำวันที่ 3 มี.ค.60
3 มี.ค. 2560

Afternoon Call Action Notes – บล.โกลเบล็ก
 
ดัชนี SET ปิดภาคเช้า
 
Close          1,567.85       Volume          B17,130 M
Change         -2.09          %Change         -0.13%
 
สรุปภาวะตลาดภาคเช้า
ภาวะตลาดหุ้นไทยช่วงเช้าย่อตัวลงจากความกังวล FED ปรับขึ้นอัตราดอกเบี้ยในการประชุม 14-15 มี.ค. ซึ่งจะส่งผลให้ค่าเงินดอลล่าร์แข็งค่าขึ้น และมีโอกาสที่ Fund Flow จะไหลออก อีกทั้งราคาน้ำมันที่ทรุดตัวลงเป็นลบต่อกลุ่มพลังงาน ส่งผลให้ SET ปรับตัวลงแต่ Volume การซื้อ/ขายไม่มากนักเพีง 1.7 หมื่นลบ. 
 
แนวโน้มภาคบ่ายตามค่าสัญญาณทางเทคนิค 
ดัชนี SET ร่วงลงตามตลาดโลกที่รับผลลบจากการขายทำกำไรในตลาดหุ้นนิวยอร์กเมื่อคืนนี้ แต่การยืนทรงตัวในช่วงแคบ ๆ คาบเกี่ยวกรอบทางเทคนิคหลายระดับ และ stochastic ที่อยู่ระดับกลาง ทำให้ตลาดในช่วงบ่ายวันนี้อาจทรงตัวต่อ ส่วนต้นสัปดาห์หน้าจะผันผวนตามผลการแถลงของประธาน Fed ในคืนนี้
ดังนั้น นักลงทุนควร wait &amp; see เพื่อรอดูทิศทางในสัปดาห์หน้าก่อนเข้าเก็งกำไรอีกครั้ง
แนวรับ  1,561 จุด  /  แนวต้าน  1,570 จุด
 
ECL   ซื้อเก็งกำไร
ราคาปิด  1.97  บาท  
แนวรับ  1.95 บาท / แนวต้าน 2.04  บาท / Cut loss  1.92 บาท
กราฟระยะสั้นพลิกตัวขึ้นเป็น V shape และราคาตัดเส้น  EMA 10 วันขึ้นเป็นสัญญาณซื้อได้สำเร็จ อีกทั้งเครื่องมือ RSI + MACD ชี้ขึ้นสนับสนุนทิศทางจึงมีโอกาสปรับตัวขึ้นต่อได้
 
TKS   ซื้อเก็งกำไร
ราคาปิด  11.80  บาท
แนวรับ  11.70  บาท / แนวต้าน 12.40  บาท / Cut loss  11.40  บาท
กราฟรีบาวด์ขึ้นเป็น U shape  และราคาดีดตัวขึ้นเหนือเส้น EMA 10 วันได้อีกครั้ง พร้อมทั้งเครื่องมือ MACD + RSI ชี้ขึ้นสนับสนุนเป็นสัญญาณซื้อทั้งคู่ จึงมีโอกาสปรับตัวขึ้นต่อได้
 
ข่าวสำคัญช่วงเช้า
ดัชนี PMI ภาคบริการจีนเดือนก.พ.ชะลอตัวแตะ 52.6 จากระดับ 53.1 ในเดือนม.ค.
ญี่ปุ่นเผยยอดการใช้จ่ายภาคครัวเรือนหดตัว 1.2% ในเดือนม.ค. บ่งชี้อุปสงค์ยังอ่อนแรง
จับตา”เยลเลน”กล่าวสุนทรพจน์วันนี้ที่ Executives’ Club of Chicago คาดส่งสัญญาณขึ้นดอกเบี้ย
นายสมคิด จาตุศรีพิทักษ์ รองนายกรัฐมนตรี ประชุมเร่งรัดรัฐวิสาหกิจเบิกจ่ายงบลงทุน/บอร์ดร.ฟ.ท.ถกแก้ TOR โครงการทางคู่ 5 เส้นทาง
AOT เปิดเผยว่าวันนี้มีเอกชนเพียง 2 รายเข้ายื่นเอกสารร่วมประกวดราคางานจัดซื้อพร้อมติดตั้งระบบขนส่งผู้โดยสารอัตโนมัติ (Automated People Mover : APM) ของโครงการพัฒนาท่าอากาศยานสุวรรณภูมิ เฟส 2 ในรอบใหม่ ซึ่งมีราคากลางอยู่ที่ 2,890 ล้านบาท จากที่ซื้อซองไป 7 ราย